Ο Kώστας Λεφάκης Πρoειδoποιεi Μετά την Eκλειψη: Έρχεται «Βασαvιστική» Eβδομάδα Για 4 Ζώδια\nΑρχική Αρχική Ο Kώστας Λεφάκης Πρoειδoποιεi Μετά την Eκλειψη: Έρχεται «Βασαvιστική» Eβδομάδα Για 4...\nΑκολουθούν αναλυτικές προβλέψεις από τον διάσημο αστρολόγο Κώστα Λεφάκη. Η εβδομάδα, μετά την έκλειψη της Σελήνης που προηγήθηκε στο ζώδιο του Καρκίνου, φέρνει ένα γενικότερο μούδιασμα εξ αιτίας της…\nΗ εβδομάδα μετά την έκλειψη της Σελήνης που προηγήθηκε στο ζώδιο του Καρκίνου,\nφέρνει ένα γενικότερο μούδιασμα εξ αιτίας της έντασης των γεγονότων που διαδραματίστηκαν.\nΑπαιτεί προσοχή, περίσκεψη και διπλωματία, τόσο σε προσωπικές σχέσεις, όσο και σε ζητήματα που αφορούν την ασφάλεια και την πρόοδο του καθενός.\nΕβδομαδιαίες Προβλέψεις του Κώστα Λεφάκη 13 με 19/1\nH εβδομάδα θα φέρει μια δοκιμασία στις φιλίες και στις σχέσεις σας με τους άλλους. Δοκιμάζει επίσης μερικές από τις φιλοδοξίες σας και σας υποχρεώνει να κινηθείτε διαλλακτικά και διπλωματικά προκειμένου να αποφύγετε συγκρούσεις και μεγάλες απογοητεύσεις. Μην υποτιμάτε τις πρακτικές σας ανάγκες και μην προκαλείτε καινούργια κοινωνικά προβλήματα στον περίγυρο σας από επιπολαιότητα ή αφηρημάδα.\nΤέλος η έκλειψη Σελήνης που προηγήθηκε, μπορεί να μην φέρει μεγάλους καυγάδες όπως σε άλλους ανθρώπους αλλά να σας οδηγήσει σε μια έκπτωση ή σε μια απώλεια την ώρα που εκθέτετε τα όνειρα σας για ένα καλύτερο κόσμο το οποίο δεν μπορούν να καταλάβουν οι άλλοι άνθρωποι. Αποφύγετε τις διαφωνίες στις κοινωνικές σας συναναστροφές! Θα «Kάψει» Kαρδιές Aύριο η Αφροδiτη Στoυς Iχθύς ΔΕΣ> ΕΔΩ\nΤα γεγονότα της εβδομάδας που θα εκδηλωθούν στον άξονα εργασία και κοινωνική ζωή θα σας επηρεάσουν σε μεγάλο βαθμό. Είναι μια περίοδος που θα πρέπει να καταφύγετε σε μια αυτοσυγκέντρωση και ενδοσκόπηση. Μην βιαστείτε να αντιδράσετε σε ότι μεσολαβήσει στην διάρκεια του.\nΚάποιοι θα υποχρεωθείτε να ψάξετε στο παρασκήνιο της ζωής σας προκειμένου να εξοστρακίσετε επικίνδυνα άτομα που παρασκηνιακά δρουν εναντίον σας. Τέλος ανήσυχη προβλέπεται η ψυχική σας κατάσταση ενώ τα όνειρα σας θα είναι συχνά εφιαλτικά. Φροντίστε να ξεκουράζεστε και να έχετε στη σκέψη σας θετικά σχέδια και προγραμματισμούς και αισιόδοξες καταστάσεις. Θα «Kάψει» Kαρδιές Aύριο η Αφροδiτη Στoυς Iχθύς ΔΕΣ> ΕΔΩ\nΈχετε προσωπικές υποθέσεις σε εξέλιξη, ενώ υπάρχει το ενδεχόμενο ένα σχέδιο να ανατραπεί και η προσωπική σας ζωή να φορτιστεί από διάφορα γεγονότα. Έτσι λοιπόν υποχρεώνεστε να είστε επιστρατευμένοι προς κάθε κατεύθυνση. Ο κίνδυνος δεν θα είναι πάντα ορατός για αυτό πρέπει να είστε έτοιμοι ή η αμυντική σας κατάσταση να είναι σε εγρήγορση.\nΑποφύγετε να αναμετρηθείτε με τρίτους, αποφύγετε τους πολυσύχναστους χώρους, ελέγχετε την ασφάλεια σας και μην θίγετε κακώς κείμενα αυτό το μήνα. Μην αποθαρρύνεστε από τα τυχόν εμπόδια και διευρύνετε τις γνωριμίες που θα σας βοηθήσουν να πραγματοποιήσετε τα σχέδια σας. Στον επαγγελματικό τομέα, έχετε πολλές ευκαιρίες να προβληθείτε, να επεκταθείτε, να κάνετε κάτι καλύτερο! Θα «Kάψει» Kαρδιές Aύριο η Αφροδiτη Στoυς Iχθύς ΔΕΣ> ΕΔΩ\nΠρέπει να πάρετε τις σωστές αποφάσεις που θα σας επιτρέψουν ένα καινούργιο ξεκίνημα επαγγελματικό ή αισθηματικό.Ένα γεγονός ενδέχεται να εξανεμίσει το περιεχόμενο του πορτοφολιού σας και κάποια έκτακτη υποχρέωση να σας πιέσει σε μεγάλο βαθμό προκειμένου να την καλύψετε. Κυρίως ο τομέας που επηρεάζεται είναι ο οικονομικός και κατ’ επέκταση η μη υπολογιζόμενη σπατάλη χρήματος με αποτέλεσμα να μην έχετε ρευστό για άλλες υποχρεώσεις.\nΣε όποια περίπτωση και αν ανήκετε ελέγχετε την διαχείριση των χρημάτων σας. Η αισθηματική σας ζωή θα επηρεαστεί μέσα από ένα γεγονός του οποίου η συνέπεια είναι είτε ένας χωρισμός, είτε μια απώλεια δικού σας ανθρώπου, εξαιτίας μιας ανώτερης δύναμης που θα παρέμβει καταιγιστικά. Θα «Kάψει» Kαρδιές Aύριο η Αφροδiτη Στoυς Iχθύς ΔΕΣ> ΕΔΩ\nΔΕΙΤΕ ΕΠΙΣΗΣ> Αν & Δiσεκτο το 2020, η Aση Μπήλιου Σε Προκαλεi να Παiξεις Tζόκερ AΥΤΕΣ τις Ημερομηvίες\nΗ εβδομάδα μετά την έκλειψη Σελήνης έρχεται φέρνοντας πολλή δουλειά, ευθύνες, κούραση, πολλά σχέδια και προοπτικές αλλά και πολλές προσδοκίες. Είναι σχεδόν σίγουρο ότι για τους περισσότερους από εσάς, ανοίγεται τώρα ένας δρόμος για τις επιδιώξεις σας και ότι θα πρέπει να φροντίσετε να είστε προετοιμασμένοι για την κούραση που σας περιμένει αλλά και για το τι πραγματικά θέλετε.\nΓενικότερα η εβδομάδα τονίζει την διαμάχη και φέρνει μια δοκιμασία η οποία είναι περισσότερο εγκεφαλική η νευρική παρά φυσική ή συναισθηματική. Φανείτε ρεαλιστές και μην ξεχνάτε ότι ο παραλογισμός δεν αποκλείει την εξυπνάδα αλλά μόνο την συγκρότηση της! Θα «Kάψει» Kαρδιές Aύριο η Αφροδiτη Στoυς Iχθύς ΔΕΣ> ΕΔΩ\nΗ περίοδος μετά την έκλειψη Σελήνης προσφέρεται για να επανεξετάσετε τις αισθηματικές αλλά και τις οικονομικές σας δεσμεύσεις και υποχρεώσεις. Ένα γεγονός θα σας βάλει σε δοκιμασία συναισθηματική, ένας δικός σας άνθρωπος θα αντιμετωπίσει ένα σοβαρό πρόβλημα.\nΕίναι καιρός να ξεπεράσετε τις πεισματικές αδιαλλαξίες και να δείτε καθαρά τι προσφέρετε στους άλλους και τι παίρνετε από αυτούς. Θα πρέπει να προσέξετε τις κινήσεις σας, να διαφυλάξτε τα κεκτημένα σας, να ενισχύσετε τις ασφαλιστικές σας δικλίδες και να αποφύγετε την εκδοχή της απώλειας ή κλοπής ενός σημαντικού σας αντικειμένου. Θα «Kάψει» Kαρδιές Aύριο η Αφροδiτη Στoυς Iχθύς ΔΕΣ> ΕΔΩ\nΤο διάστημα μετά την έκλειψη Σελήνης που προηγήθηκε θα σας βοηθήσει να οργανώσετε τους επαγγελματικούς στόχους και να κάνετε αλλαγές που θα πείσουν τους άλλους και τον εαυτό σας ότι είστε υπεύθυνες, δυναμικές και εργατικές. Αναλάβετε πρόθυμα ευθύνες, επιβάλλετε πρόγραμμα στον εαυτό σας και προτιμήστε τη δραστηριότητα από τον προβληματισμό που δεν οδηγεί πουθενά.\nΕπιδιώξτε την ανάληψη ευθυνών και προσέξτε την κοινωνική έκθεση και τα αρνητικά σχόλια. Οι ελεύθεροι επαγγελματίες προσέξτε την ανάληψη ενός δύσκολου έργου που πρέπει να φέρετε εις πέρας και τέλος δώστε μεγαλύτερη έμφαση και χρόνο στην αισθηματική και ερωτική σας ζωή και καθημερινότητα! Θα «Kάψει» Kαρδιές Aύριο η Αφροδiτη Στoυς Iχθύς ΔΕΣ> ΕΔΩ\nΗ εβδομάδα μετά την έκλειψη Σελήνης θα είναι περίοδος αισθηματικών αλλαγών. Θα απαιτήσει από εσάς ευθύνες και συνέπεια στις επιλογές. Όπως και να αντιδράσετε όμως, στο τέλος θα παραδεχτείτε ότι έχετε καινούργιες απόψεις για τις ανθρώπινες σχέσεις και οι συνθήκες θα βοηθήσουν να λειτουργήσετε τελείως διαφορετικά από τις προσδοκίες του περιβάλλοντος σας. Θα πρέπει να αποφύγετε εκθέσεις σε κινδύνους ή αναμέτρηση με αντιξοότητες που δεν μπορείτε να φέρετε εις πέρας.\nΆλλωστε ο Πλούτωνας έχει επηρεάσει και την ψυχολογική και την φυσική σας κατάσταση, ευαισθητοποιεί καταστάσεις που είναι ενοχλητικές ή βγάζει στην επιφάνεια παλιές υποθέσεις όχι ευχάριστες ή τέλος ενεργοποιεί ένα ξεχασμένο πρόβλημα υγείας που δεν πρέπει να αμελήσετε. Θα «Kάψει» Kαρδιές Aύριο η Αφροδiτη Στoυς Iχθύς ΔΕΣ> ΕΔΩ\nΔΕΙΤΕ ΕΠΙΣΗΣ> Η Άση Μπήλιoυ Πρoειδοποιεi Για το 2020: Φέτoς Είvαι η Χροvιά «Σταθμoς» Για 6 Ζώδια\nΗ εβδομάδα αυτή θα επηρεάσει πολύ τις σχέσεις σας με το κοινωνικό και το οικογενειακό σας περιβάλλον. Προσοχή θέλει επίσης μια επαγγελματική ή αισθηματική συνεργασία. Από την άλλη εκείνοι που σας αφορούν θα σας πιέσουν περισσότερο για την ανταπόκριση σας είτε στην συντροφική σχέση μαζί τους είτε στην συνεργασία που έχετε με αυτούς.\nΘα είναι δύσκολο να κρατήσετε μια ισορροπία στη σχέση σας για πολύ καιρό, ή μετά από την εκδήλωση ενός απροβλέπτου γεγονότος. Επιδιώξτε ενασχόληση με τα κοινά και νέες ερωτικές ή άλλες ανακαλύψεις, ενώ προσέξτε αντιξοότητες στο εργασιακό περιβάλλον και τυχόν ενοχλήσεις στην υγεία σας! Θα «Kάψει» Kαρδιές Aύριο η Αφροδiτη Στoυς Iχθύς ΔΕΣ> ΕΔΩ\nΗ εβδομάδα έχει να κάνει με την κατανάλωση των δικών σας αποθεμάτων δύναμης. Αυτό σημαίνει ότι κάποια γεγονότα θα σας υποχρεώσουν να επιστρατεύσετε τις δυνάμεις και ότι διαθέτει το ρεζερβουάρ σας. Από την άλλη θα τονιστεί η ανάγκη σας να φτάσετε στους στόχους σας και αυτή η ανάγκη μπορεί να σας ωθήσει να ξεπεράσετε το ένστικτο της αυτοσυντήρησης σας.\nΔεν συνιστώνται οι ριψοκίνδυνες κινήσεις γιατί υπάρχει το ενδεχόμενο μιας ήττας ή μιας δοκιμασίας. Προσέξτε τις κληρονομικές και περιουσιακές σας εκκρεμότητες και φροντίστε να έχετε ασφαλή την εpwτική σας δραστηριότητα. Θα «Kάψει» Kαρδιές Aύριο η Αφροδiτη Στoυς Iχθύς ΔΕΣ> ΕΔΩ\nΗ εβδομάδα θα δώσει έμφαση στα εξωτερικά γεγονότα και θα επιστρατεύσει την προσοχή σας σε ότι διαδραματίζεται στο εξωτερικό περιβάλλον. Ένα γεγονός σε αυτό το χώρο θα επηρεάσει την ψυχολογία σας και θα επέμβει μεταρρυθμιστικά στις συνήθειες σας. Είναι πιθανό να έχετε μια ρήξη με συγγενείς ή συνεργάτες. Όσοι εκτελείτε υπηρεσίες δημοσίων σχέσεων ή εξυπηρέτησης πολιτών θα πρέπει να κινηθείτε διαλλακτικά.\nΑστάθμητοι παράγοντες θα σας αιφνιδιάσουν και εδώ θα πρέπει να είστε ψύχραιμοι και διπλωμάτες. Αποφύγετε νομικούς αγώνες και μην προκαλείτε νομικές αντιδικίες εις βάρος σας. Επιδιώξτε αλλαγή νοοτροπίας και τρόπου ζωής ενώ θα πρέπει να προσέξετε το οικονομικό και τις οφειλές σας προς τρίτους και προς στο δημόσιο! Θα «Kάψει» Kαρδιές Aύριο η Αφροδiτη Στoυς Iχθύς ΔΕΣ> ΕΔΩ\nΗ έκλειψη Σελήνης στο ξεκίνημα της χρονιάς σας αναγκάζει να είστε σε εγρήγορση, μάχιμοι και ιδιαίτερα προσεκτικοί. Διεκπεραιώστε έγκαιρα υποχρεώσεις και μην φοβηθείτε να αναλάβετε καινούργιες επαγγελματικές ευθύνες. Η έκφραση της δύναμης σας θα πρέπει να μην έχει επιδεικτικό χαρακτήρα.\nΜε τον ένα ή τον άλλο τρόπο θα υποχρεώσετε τους άλλους να σας παραδεχτούν ή ένα αιφνίδιο γεγονός θα βγάλει το νευρικό στοιχείο του χαρακτήρα σας καθώς θα κληθείτε να δώσετε μια μάχη ή να σώσετε μια κατάσταση από την καταστροφή. Μετακινήσεις, γνωριμίες, σπουδές είναι πράγματα που παρουσιάζουν ιδιαίτερο ενδιαφέρον αυτό το διάστημα. Θα «Kάψει» Kαρδιές Aύριο η Αφροδiτη Στoυς Iχθύς ΔΕΣ> ΕΔΩ…..πηγή\nΠροηγούμενο άρθροKαιρος: Έpχεται Nέος Xιοvιάς! Κύμα Πoλικού Ψύχoυς Στις Παρακάτω Περιoχές της Aττικής\nΕπόμενο άρθροΒiκυ Σταυρoπούλου: Η Πρώτη Αvτίδρασή της Στην «Aκρως» Τραβηγμέvη Φάρσα Tου Πούμπoυρα


Χειμωνιάτικος γάμος και βάπτιση σε λευκές, μαύρες και ροζ αποχρώσεις - frou frou stories\nCategories BlogPosted on 4 Απριλίου 2019 6 Φεβρουαρίου 2020\nΘα αποχαιρετήσουμε το χειμώνα με δύο αγαπημένα μου μυστήρια, το γάμο της Γωγώς και του Στέλιου και τη βάφτιση της μικρής τους κορούλας, Αθανασίας. Τα μυστήρια τελέστηκαν στην καρδιά του χειμώνα στον Ιερό Ναό Κοιμήσεως της Θεοτόκου στην Αλεξάνδρεια Ημαθίας.\nΤο χειμωνιάτικο τοπίο σε συνδυασμό με τα χρώματα που «έντυσαν» την διακόσμηση – λευκό, μαύρο, χρυσό και ροζ – δημιούργησαν μια ρομαντική ατμόσφαιρα. Προσπάθησα να δέσω αρμονικά τα δύο μυστήρια και μέσα από αυτά να αναδειχθούν οι προσωπικότητες των πρωταγωνιστών εκείνης της ημέρας. Το λευκό και το μαύρο έδωσαν μια πολυτελή αίσθηση, ενώ το ροζ ήταν μια κοριτσίστικη πινελιά αφιερωμένη στην Αθανασία.\nΣτο προαύλιο της Εκκλησίας, στήθηκαν δύο μεγάλα μοναστηριακά τραπέζια. Το ένα διακοσμήθηκε με δύο μεγάλα βάζα γεμάτα με ολόφρεσκα λευκά τριαντάφυλλα και το άλλο με ροζ ορτανσίες. Φυσικά, δεν έλειπαν οι εντυπωσιακές δημιουργίες από τo «Martha’s Sweet Philosophy». Ταρτάκια, μακαρόν και muffins στις ίδιες αποχρώσεις του γάμου και της βάφτισης προσφέρονταν στους καλεσμένους του ζευγαριού.\nΗ ανθοδέσμη της νύφης ήταν μια επιλογή από λευκές παπαρούνες, τριανταφυλλάκια και ευκάλυπτο, την οποία επιμελήθηκε το ανθοπωλείο «Fiorentino», όπως και όλο τον ανθοστολισμό εκκλησίας και χώρου δεξίωσης.\nΑκολούθησε η δεξίωση των μυστηρίων στο χώρο «Εκείμερος», μία αίθουσα με στοιχεία πέτρας και ξύλου άψογα εναρμονισμένη με τους τόνους που χρησιμοποίησα στη διακόσμηση. Λευκά και χρυσά μπαλόνια, χρυσά κλαδιά που κρέμονταν από τα φωτιστικά, κεράκια εδώ κι εκεί δημιούργησαν ένα γιορτινό σκηνικό.\nΜια όμορφη επιλογή του ζευγαριού ήταν το ευχαριστήριο δώρο προς τους καλεσμένους τους, μια γυάλινη συσκευασία με αποξηραμένο τσάι από το «Δρόμο του Τσαγιού», ενώ οι μπομπονιέρες είχαν ήδη σταλεί μαζί με τα προσκλητήρια. Ένα κεράκι χώρου με τα αρχικά των ονομάτων του ζευγαριού και της κορούλας τους.\nΉταν μια υπέροχη μέρα για την Γωγώ και τον Στέλιο μιας και μοιράστηκαν τη χαρά τους με αγαπημένους φίλους και συγγενείς. Η διαδικασία της οργάνωσης για μένα ήταν ευχάριστη και δημιουργική και τους ευχαριστώ που μου εμπιστεύτηκαν μια τόσο σημαντική στιγμή για εκείνους.\nPhoto credits: Giorgos Kontsidis\nΠροηγούμενο Άρθρο Previous post: Παιδικά γενέθλια με θέμα το Τσίρκο\nΕπόμενο Άρθρο Next post: Μερικές συμβουλές για έναν επιτυχημένο γάμο\nCategory BlogPosted on 16 Νοεμβρίου 2021 16 Νοεμβρίου 2021


Σπανός: «Παίζουμε με σφεντόνες και οι άλλοι με μυδράλια» | SDNA\nΣπανός: «Παίζουμε με σφεντόνες και οι άλλοι με μυδράλια»\nΤην δυσαρέσκεια του για την αντιμετώπιση που τυγχάνει ο Ατρόμητος από την διαιτησία εξέφρασε με δηλώσεις του ο μεγαλομέτοχος της ομάδας του Περιστερίου Γιώργος Σπανός.\nΔηλώσεις στον ραδιοφωνικό σταθμό ΣΠΟΡ FM 94,6 έκανε ο πρόεδρος του Ατρομήτου Γιώργος Σπανός.\nΤο αφεντικό της ομάδας του Περιστερίου είχε συνάντηση με τον επικεφαλής της ΚΕΔ Βίτορ Μέλο Περέιρα στην οποία εξέφρασε τα παράπονα του σχετικά με την διαιτησία αλλά και τον τρόπο που αντιμετωπίζεται η ομάδα του.\nΟ κ.Περέιρα μου εξήγησε ότι υπάρχει μια συγκεκριμένη οδηγία από τη UEFA για να υπάρχουν διαιτητές μόνο στα παιχνίδια των τεσσάρων μεγάλων, πώς υπάρχει ένα συγκεκριμένο μπάτζετ αλλά και πως η επιθυμία των Ελλήνων διαιτητών να παίζουν παιχνίδια και να μην παραγκωνιστούν. Υποστήριξε ότι είναι κάτι αναγκαίο αυτό που γίνεται λόγω των έντονων διαφορών που είχαν οι μεγάλες ομάδες.»\nΓια το παιχνίδι με τον Ολυμπιακό: «Η απορία μας ήταν γιατί να μην οριστεί ξένος διαιτητής από την στιγμή που και ο Ολυμπιακός ήθελε να συμβεί κάτι τέτοιο. Εκεί δεν πήραμε απάντηση που μας κάλυψε. Μου είπαν ότι πρέπει όλοι να παίρνουν δύσκολα παιχνίδια. Πώς σε κάποια παιχνίδια που είναι ντέρμπι αξιολογείς και βάζεις τους καλύτερους. Η φιλοσοφία της Επιτροπής είναι ότι θέλει να βγουν νέοι διαιτητές, αλλά και κάποιοι ότι πρέπει να ανέβουν επίπεδο και πως αυτοί θα πρέπει να πάρουν κάποια παιχνίδια. Ναι αυτό είναι ρίσκο.»\nΓια τους τρόπους ενημέρωσης και εκμάθησης των διαιτητών... «Διαβάζω ότι υπάρχουν υπεύθυνοι καθηγητές. Μου είπαν ότι υπάρχουν και σεμινάρια. Τώρα εάν αυτά είναι επαρκή για να μάθουν οι διαιτητές δεν το ξέρω. Βλέπουμε ότι γίνονται λάθη. Το VAR πρέπει να έρθει σύντομα και να λύσει τέτοια προβλήματα. Μου είπε ότι είναι στην τελική διαδικασία για να μπει στη χρήση. Θα είναι χρήσιμο εργαλείο ειδικά στο θέμα των οφ-σάιντ, όπως και σε άλλες περιπτώσεις.\nΓια τον Κάναντι... «Έχουμε άριστη συνεργασία με τον προπονητή. Μπορεί όμως να θέλει να πάει σε κάποιο άλλο πρωτάθλημα και σε μεγαλύτερο κλαμπ. Εμείς επιθυμούμε τη συνέχεια της συνεργασίας μας».\nΓια προτάσεις για παίκτες που ενδεχομένως να φτάσουν και να αποχωρήσουν παίκτες: «Εάν είναι κάποια πρόταση που δεν μπορούμε να αρνηθούμε»...


Πυρκαγιά σε νταμάρι στη Σούρπη\nΤελευταία ενημέρωση: 2019-08-09, 11:45:36\nΑμεση παρέμβαση από το Πυροσβεστικό Κλιμάκιο Αλμυρού και το δήμο\nΣυναγερμός χθες στο Πυροσβεστικό Κλιμάκιο Αλμυρού και τη δημοτική αρχή Αλμυρού για πυρκαγιά στη Σούρπη. Στις 4 τα ξημερώματα, σύννεφα καπνού έβγαιναν από νταμάρι στα βόρεια του χωριού.\nΣτον τόπο έσπευσαν τέσσερα πυροσβεστικά οχήματα με εννέα πυροσβέστες και πέντε χωματουργικά μηχανήματα.\nΟι ρίψεις νερού που έγιναν δεν καταλάγιαζαν τη φωτιά που κατέκαιγε ξηρά χόρτα και άλλα άχρηστα αντικείμενα και γι’ αυτό απαιτήθηκε η επικάλυψη με χώμα.\n«Κινητοποιηθήκαμε άμεσα», είπε ο αντιδήμαρχος Καθαριότητας, Κωνσταντίνος Νικοβιώτης. «Από την πρώτη στιγμή που ειδοποιηθήκαμε συνδράμαμε με δύο φορτωτές και τρία φορτηγά», προσθέτει ο ίδιος.\nΗ φωτιά κατέστη δυνατό να τεθεί υπό έλεγχο γύρω στις 8.30 το πρωί, ενώ πυροσβεστικές δυνάμεις παρέμεναν στον τόπο για λόγους πρόληψης μετά τις 12 το μεσημέρι.\nΤα αίτια εκδήλωσης της πυρκαγιάς δεν έχουν διαλευκανθεί από το Πυροσβεστικό Κλιμάκιο Αλμυρού. Όμως, ο χρόνος εκδήλωσης της πυρκαγιάς, αλλά και ο τόπος δημιουργεί υποψίες.\nΟ κ. Νικοβιώτης λέει ότι «η γύρω περιοχή δεν είναι κατοικημένη, ενώ ο δρόμος που υπάρχει οδηγεί μόνο στο νταμάρι και η πυρκαγιά εκδηλώθηκε πολύ νωρίς το πρωί. Είναι προφανές, λοιπόν, ότι κάποιος την προκάλεσε».\nΠυρκαγιά στο ίδιο σημείο είχε εκδηλωθεί και πριν από περίπου τρία χρόνια. Παλαιότερα, το νταμάρι χρησιμοποιούταν ως άτυπη χωματερή, με αποτέλεσμα κάτοικοι της περιοχής να απορρίπτουν άχρηστα αντικείμενα.\nΓια να σταματήσει η ανεξέλεγκτη ρίψη άχρηστων αντικειμένων πέρυσι η δημοτική αρχή Αλμυρού έλαβε μέτρα και έβαλε περίφραξη, ενώ έκοψε και την κίνηση του δρόμου, αν και το οικόπεδο ανήκει στο δημόσιο και όχι στον δήμο.\nΠαρόλα αυτά, άγνωστοι δράστες ξήλωσαν την περίφραξη και απομάκρυναν του πασσάλους, με αποτέλεσμα η πρόσβαση να είναι ελεύθερη.\nΕυτυχώς, πάντως, η πυρκαγιά περιορίστηκε στην αρχική της εστία και δεν μεταδόθηκε στα πουρνάρια που βρίσκονται στη γύρω περιοχή, ούτε πήρε μεγάλες διαστάσεις.\nΑν και για την κατάσβεση απαιτήθηκαν ώρες, η παρέμβαση ήταν έγκαιρη τόσο από το Πυροσβεστικό Κλιμάκιο Αλμυρού όσο και από τη δημοτική αρχή.\nΣτο νταμάρι υπήρχε εύφλεκτο υλικό, καθώς είχαν εναποτεθεί πολλά ξερά κλαδιά και άλλα άχρηστα αντικείμενα.\nΤο Πυροσβεστικό Κλιμάκιο Αλμυρού συνεχίζει την προανάκριση για τα ακριβή αίτια εκδήλωσης, ερευνώντας όλα τα πιθανά ενδεχόμενα.


H νέα έκδοση του Sophos Home είναι το μέλλον στην κυβερνοασφάλεια - NSS\nH νέα έκδοση του Sophos Home είναι το μέλλον στην κυβερνοασφάλεια\nΗ νέα έκδοση του Sophos Home φέρνει την επιχειρησιακής κλάσης κυβερνοασφάλεια στο σπίτι σας. Η Sophos βρίσκεται στην ευχάριστη θέση να ανακοινώσει ότι προσέθεσε ορισμένα νέα χαρακτηριστικά στο Sophos Home που φέρνουν ισχυρότατη, επιχειρησιακής κλάσης κυβερνοασφάλεια απευθείας στο σπίτι σας.\nΤο κυβερνοέγκλημα στις μέρες μας αποτελεί μία μεγάλη επιχείρηση, ωστόσο δεν έχει στόχο μόνο τις μεγάλες εταιρείες και οργανισμούς. Οι απλοί χρήστες είναι εξίσου ευάλωτοι απέναντι στο κακόβουλο λογισμικό (malware) και σε άλλες απειλές, όσο είναι τα νοσοκομεία, οι τράπεζες, τα online καταστήματα και άλλοι οργανισμοί. Με το Sophos Home, οι απλοί χρήστες στο σπίτι μπορούν να απολαμβάνουν την ισχυρή ασφάλεια που εμπιστεύονται χιλιάδες επαγγελματίες πληροφορικής, και είναι εξαιρετικά απλή και εύκολη στη χρήση.\nΤο νέο Sophos Home Premium for PC έχει ακριβώς την ίδια τεχνολογία τεχνητής νοημοσύνης (AI) που πολλοί σήμερα άνθρωποι και επιχειρήσεις χρησιμοποιούν μέσω της επαγγελματικής λύσης της Sophos, Intercept X. Η συγκεκριμένη τεχνολογία επιτρέπει στο Sophos Home Premium for PC να ανιχνεύει και να αποκλείει τόσο γνωστό όσο και άγνωστο malware προτού εκτελεστεί.\nΕκτός από το παραπάνω, διαθέτει μία ενισχυμένη προστασία πραγματικού χρόνου ενάντια στα εφαρμογές και exploits στο λειτουργικό σύστημα που σταματάει τους κυβερνοεγκληματίες από το να αποκτήσουν τον έλεγχο έμπιστων εφαρμογών χρησιμοποιώντας ευπάθειες που είναι unpatched με στόχο την πρόσβαση στον υπολογιστή σας για την κλοπή των διαπιστευτηρίων σας και άλλων πολύτιμων προσωπικών δεδομένων.\nΌλες οι εκδόσεις έχουν νέα χαρακτηριστικά\nΕκτός από τα χαρακτηριστικά που είναι νέα για το Sophos Home Premium for PC, όλες οι εκδόσεις του Sophos Home έχουν αναβαθμιστεί με νέες δυνατότητες και χαρακτηριστικά.\nΠρογραμματισμένη σάρωση – Οι χρήστες μπορούν τώρα να εγκαταστήσουν και να διαχειριστούν προγραμματισμένες σαρώσεις του συστήματος αρχείων για προσαρμοσμένη προστασία.\nΚαραντίνα – Οι περισσότερο advanced χρήστες μπορούν τώρα να συνδυάσουν τις πραγματικές και τις ψευδώς θετικές ανιχνεύσεις αρχείων.\nΒελτιστοποιήσεις στο UI – Οι βελτιώσεις στο περιβάλλον χρήσης διευκολύνουν τη διαχείριση της ασφάλειας πολλαπλών συσκευών από ένα πρόγραμμα περιήγησης ιστού, ανεξάρτητα από το που βρίσκεται κάθε συσκευή.\nΤο Sophos Home Premium καθιστά την ασφάλεια στον κυβερνοχώρο απλή υπόθεση… Κατεβάστε το για μία δωρεάν δοκιμή και δείτε από μόνοι σας τι μπορεί να κάνει.


Μεγάλη Κηφισιά στο Ρέθυμνο! - Sportdog.gr - Αθλητικά Νέα | Ειδήσεις | Sport\n15/12/13 - 19:25\nΜεγάλη Κηφισιά στο Ρέθυμνο!\nΗ Κηφισιά έκανε τρεις τις νίκες της στη φετινή Basket League ΟΠΑΠ, με το 54-55 επί του Ρεθύμνου, στην Κρήτη, με τους γηπεδούχους να έχουν μοιραίο παίκτη στο τέλος τον Γκάμπριελ.\nΗ Κηφισιά βρήκε τον τρόπο να περιορίσει το Ρέθυμνο στους 10 πόντους, στην πρώτη περίοδο, με τους Λιακόπουλο και Μπάρλο να ηγούνται του 10-16 (10') που περιείχε και ένα 8-0 (έως το 8-16, στο 9.15'') σε 3'. Οι γηπεδούχοι είχαν 5/14 διπ. και 0/3 τριπ., με τους νεοφώτιστους στην Α1 να 'χουν 4/7 διπ. και 1/3 τριπ.\nΟ Καλαμπόκης σκόραρε τους έξι πρώτους πόντους της ομάδας του στη β' περίοδο (18-19 -ο Γκάρετ ήταν το αντίπαλο δέος), με τον Χαρτ να δίνει το προβάδισμα στους Κρητικούς για πρώτη φορά στο 13.20 (20-19). Με κάρφωμα, ο Γκάρετ το επέστρεψε στην Κηφισιά, που έτρεξε ένα 9-2 έως το 23-30 (17'), με τρίποντα των Κομποδιέτα, Τσαλδάρη και Κακιούζη. Ο Κουμπούρας διαμόρφωσε σκορ ημιχρόνου (26-30), κάνοντας τα τρίποντα της παρέας του 2/9 στο πρώτο μισό (παρεμπιπτόντως, οι νησιώτες είχαν 4/4 διπ. και 2/6 τριπ., στο β' δεκάλεπτο και η Κηφισιά 2/6 διπ. και 3/7 τριπ., αλλά τα μισά λάθη -2 vs. 4).\nΣτην τρίτη πράξη, με σερί πόντους του Λιακόπουλου η διαφορά έφτασε και τους 9 πόντους (33-42, 2450), αλλά γρήγορα τρίποντα των Αγγελόπουλου, Λάτοβιτς και Καλαμπόκη... μάζεψαν την κατάσταση (42-42), πριν ο Βασίλιεβιτς υπογράψει το 42-44, του 30'.\nΟ Γκάρετ είχε τέσσερα φάουλ, αλλά... αυτό δεν τον εμπόδισε να φτάσει τους 11π., σκοράροντας τους πρώτους έξι της τέταρτης περιόδου (42-60, 32.30''). Η διαφορά επέστρεψε στους 8 πόντους, με τον Κρόκερ (44-52), πριν συνεργαστούν οι γηπεδούχοι για το 51-53 (37.20''), για να ακολουθήσει σωρεία άστοχων σουτ και λαθών,ο Λάτοβιτς ευστόχησε σε μια βολή (54-53), ο Τσαλδάρης σε δύο (54-55), για να μπούμε στο τελευταίο λεπτό. Εκεί ο Ράιτ αστόχησε σε τρίποντο (6/19 είχε το Ρέθυμνο), ο Κρόκερ έκανε λάθος (16 τα ομαδικά), ομοίως και ο Κουμπούρας (13 τα ομαδικά), ο Βασίλιεβιτς έκανε 0/4 τα τρίποντα του και ο Γκάμπριελ έχασε την ευκαιρία να σώσει την παρτίδα για τους Κρητικούς, καθώς αστόχησε από τα 6.75.


ΔΙΑΡΡΟΗ ΠΕΤΡΕΛΑΙΟΥ ΣΤΗΝ ΑΓΙΑΣ ΛΑΥΡΑΣ - Μαχητής Δυτικής Αθήνας\nHome Πετρούπολη ΔΙΑΡΡΟΗ ΠΕΤΡΕΛΑΙΟΥ ΣΤΗΝ ΑΓΙΑΣ ΛΑΥΡΑΣ\nΔΙΑΡΡΟΗ ΠΕΤΡΕΛΑΙΟΥ ΣΤΗΝ ΑΓΙΑΣ ΛΑΥΡΑΣ\nΑΠΡΟΣΠΕΛΑΣΤΗ ΓΙΑ ΤΕΣΣΕΡΙΣ ΩΡΕΣ Η ΑΓΙΑ ΛΑΥΡΑΣ ΛΟΓΩ ΟΛΙΣΘΗΡΟΤΗΤΑΣ\nΔύσκολη ήταν η βραδιά για πολλούς συμπολίτες μας που προσπαθούσαν να μετακινηθούν στο τμήμα της Αγίας Λαύρας μεταξύ των οδών Σκουφά και Ανατολικής Ρωμυλίας, συνολικού μήκους περίπου 650 μέτρων.\nΣημαντική ποσότητα πετρελαίου είχε χυθεί στην οδό, άγνωστο από πού και πως και σε συνδυασμό με τα νερά της βροχής που είχε προηγηθεί είχαν καταστήσει το οδόστρωμα εξαιρετικά ολισθηρό, ως απροσπέλαστο ακόμη και από πεζούς.\nΜετά από κινητοποίηση της Τροχαίας προέβησαν σε κλείσιμο της οδού με την τοποθέτηση κώνων και κορδελών που απαγόρευαν την είσοδο στην οδό Αγίας Λαύρας και στη συνέχεια από την υπηρεσία του Δήμου στρώθηκε κατά το μήκος της οδού πριονίδι ,ώστε να απορροφήσει την καύσιμη ύλη. Κατά την ανακοίνωση του δήμου ρίχθηκαν περίπου 2 τόνοι πριονιδιού και η όλη διαδικασία ολοκληρώθηκε στις 2 π.μ.\nΟ Δήμος προχώρησε σε μήνυση κατ’ αγνώστου για το περιστατικό.\nΓιορτή Αλληλεγγύης από το Ι.Ν. Αγίας Τριάδας ΧΡΙΣΤΟΥΓΕΝΝΙΑΤΙΚΗ ΣΥΝΑΥΛΙΑ ΥΠΕΡ ΤΟΥ ΝΑΟΥ ΤΗΣ ΑΓΙΑΣ ΤΡΙΑΔΑΣ ΣΟΚ! ΕΠΕΣΕ ΠΥΛΩΝΑΣ ΣΤΟ ΓΗΠΕΔΟ ΤΗΣ ΑΓΙΑΣ ΤΡΙΑΔΑΣ ΑΠΟ ΤΟΝ ΑΕΡΑ! ΕΚΛΕΙΣΕ ΤΟ ΓΗΠΕΔΟ ΤΗΣ ΑΓΙΑΣ ΤΡΙΑΔΑΣ, ΛΟΓΩ ΚΑΤΟΛΙΣΘΗΣΗΣ!\ntags: ΑΓΙΑΣ ΛΑΥΡΑΣ ΠΕΤΡΟΥΠΟΛΗ\nπροηγουμενο Η ΟΛΗ ΑΛΗΘΕΙΑ ΓΙΑ ΤΟ ΕΠΑΛ!\nεπομενο ΘΟΔΩΡΗΣ ΛΑΠΠΑΣ: ΜΑΣ ΣΥΓΧΩΡΕΙΤΕ… ΔΙΑΚΟΠΗ!


Ο ιστορικός Διόδωρος Σικελιώτης έγραψε τον 1ο αιώνα π.Χ. τη Βιβλιοθήκη Ιστορική. Θεωρείται ότι ο Ηρόδοτος και ο Εφόρος ο Κυμαίος αποτελούν τις πηγές του Διόδωρου. Η μάχη περιγράφεται με λιγότερες λεπτομέρειες από σειρά αρχαίων ιστορικών, όπως ο Πλούταρχος και ο Κτησίας, ενώ αποτελεί το θέμα της τραγωδίας Πέρσαι του Αισχύλου. Αρχαιολογικά ευρήματα, όπως η δελφική Στήλη των Όφεων, υποστηρίζουν τα αναφερόμενα από τον Ηροδότο.\nΚύρια λήμματα: Περσικοί Πόλεμοι και Δεύτερη περσική εισβολή στην Ελλάδα\nΗ Αθήνα και η Ερέτρια υποστήριξαν τους Ίωνες στον αγώνα τους κατά των Περσών (499-494 π.Χ), οι οποίοι κατέπνιγαν κάθε εξέγερση εναντίον τους. Σύμφωνα με τους ιστορικούς, ο Δαρείος ήταν σφετεριστής, και πέρασε τα περισσότερα χρόνια της ζωής του στους πολέμους εναντίον των εξεγερμένων υποτελών του. Η εξέγερση αυτή απείλησε τη σταθερότητα της αυτοκρατορίας του Δαρείου, για αυτό και ορκίστηκε να εκδικηθεί όσες πόλεις συμμετείχαν - έβλεπε επίσης την ευκαιρία να επεκταθεί στη Δύση. Το 492 π.Χ, οι Πέρσες, με αρχηγό τον Μαρδόνιο, ανακατέλαβαν τη Θράκη και ανάγκασαν τους Μακεδόνες να συμμαχήσουν μαζί τους.\nΤο 491 π.Χ, ο Δαρείος απαίτησε την παράδοση όλων των ελληνικών πόλεων. Πολλές από αυτές παραδόθηκαν - ο Ηρόδοτος αναφέρεται στην παράδοση των Αιγινητέων, που μετέπειτα κατηγορήθηκαν από τους Σπαρτιάτες για προδοσία. Οι Αθηναίοι και οι Σπαρτιάτες ήταν οι μόνοι που αρνήθηκαν να παραδοθούν στους Πέρσες. Τότε, το 490 π.Χ, ο Δαρείος ξεκίνησε νέα εκστρατεία, με αρχηγούς τον Δάτη και τον Αρταφέρνη, οι οποίοι κατάφεραν να καταλάβουν τη Νάξο, τις Κυκλάδες και την Ερέτρια. Αλλά, η επέκταση τους σταμάτησε και αναγκάστηκαν να επιστρέψουν στην Ασία χάρη στη νίκη των Αθηναίων και των Πλαταιείων στον Μαραθώνα.\nΟ Δαρείος άρχισε να συγκεντρώνει μεγάλο στρατό για να επιτεθεί ξανά στην Ελλάδα, αλλά τα σχέδια του αναβλήθηκαν λόγω της εξέγερσης στην Αίγυπτο, όπου και πέθανε - στον θρόνο ανέβηκε ο Ξέρξης Α'. Ο Ξέρξης ανακατέλαβε την Αίγυπτο και άρχισε ξανά τις προετοιμασίες για εισβολή στην Ελλάδα. Καθώς θα αποτελούσε μεγάλης κλίμακας εισβολή, ο Ξέρξης χρειαζόταν πολύ χρόνο για συγκεντρώσει στρατό και υλικά αγαθά. Ο Ξέρξης αποφάσισε ότι ο Ελλήσποντος πρέπει να γεφυρωθεί για να επιτρέψει στον στρατό του να διασχίσει την Ευρώπη, και ότι ένα κανάλι πρέπει να περνά δια μέσου του ισθμού του Όρους Άθως. Η εκπλήρωση αυτών των στόχων ήταν πάρα πολύ δύσκολη, όπως είναι και για τα σύγχρονα κράτη. Στις αρχές του 480 π.Χ, οι ετοιμασίες τελείωσαν, και ο στρατός που συγκέντρωσε ο Ξέρξης στις Σάρδεις βάδισε στην Ευρώπη, περνώντας από τον Ελλήσποντο δια μέσου δύο τεχνητών γεφυρών.\nΤο 480 π.Χ, συγκλήθηκε νέο συνέδριο. Μια αντιπροσωπεία από τη Θεσσαλία πρότεινε στους Έλληνες να σταματήσουν τον Ξέρξη στα Στενά των Τεμπών. Ωστόσο, οι Πέρσες έμαθαν από τον Αλέξανδρο Α' της Μακεδονίας ότι η κοιλάδα θα μπορούσε να παρακαμφθεί μέσω του Περάσματος του Σαρανταπόρου, και λόγω του μεγαλύτερου μεγέθους του περσικού στρατού, οι Έλληνες οπισθοχώρησαν. Λίγο αργότερα, έμαθαν ότι ο Ξέρξης διέσχισε τον Ελλήσποντο. Τότε, ο Θεμιστοκλής πρότεινε μια διαφορετική στρατηγική στους συμμάχους. Ο Ξέρξης θα αναγκαζόταν να περάσει από τις Θερμοπύλες για να φτάσει στη Νότια Ελλάδα. Για αυτό, ο Θεμιστοκλής πρότεινε στους Έλληνες να κλείσουν το στενό πέρασμα των Θερμοπυλών, όπου οι Πέρσες δεν θα μπορούσαν να χρησιμοποιήσουν την αριθμητική υπεροχή τους. Παράλληλα, οι Αθηναίοι θα αντιμετώπιζαν τον περσικό στόλο στο Αρτεμίσιο. Αυτό το σχέδιο έγινε δεκτό από τους Έλληνες. Ωστόσο, οι πόλεις της Πελοποννήσου, σε περίπτωση αποτυχίας του σχεδίου, σχεδίαζαν να υπερασπιστούν τον Ισθμό της Κορίνθου, ενώ οι γυναίκες και τα παιδιά των Αθηναίων θα έφευγαν μαζικά στην Τροιζήνα.\nΜια μέρα μετά τη λήξη της καταιγίδας, ο ελληνικός στόλος επέστρεψε στο Αρτεμίσιο, μετά από σπονδή προς τιμή του Ποσειδώνα. Αργότερα, οι Πέρσες ξεκίνησαν την επίθεση κατά των Ελλήνων στις Θερμοπύλες - παράλληλα, ο περσικός στόλος αγκυροβόλησε τα πλοία του απέναντι από το Αρτεμίσιο (ο Ηρόδοτος δίνει το όνομα Ἀφέται για την περιοχή αυτή - σήμερα εκεί βρίσκεται η Άφυσσος), αν και δεκαπέντε πλοία, που βρέθηκαν στις ελληνικές γραμμές, καταστράφηκαν. Παρ' ολ' αυτά, οι Πέρσες είχαν τρεις φορές περισσότερα πλοία από ότι οι Έλληνες, γι' αυτό και οι τελευταίοι σχεδίαζαν να αποσυρθούν. Οι άνδρες από την Εύβοια δωροδόκησαν τον Θεμιστοκλή για να πείσει τους υπόλοιπους στρατηγούς να μείνουν στο Αρτεμίσιο - ο Θεμιστοκλής με τη σειρά του έδωσε στον Ευριβιάδη πέντε τάλαντα και στον Αδείμαντο τρία αργυρά τάλαντα.\nΟι Έλληνες φαίνεται να κατάλαβαν ότι τους δινόταν η ευκαιρία να καταστρέψουν ένα μέρος του περσικού στόλου. Σύμφωνα με σύγχρονους ιστορικούς, οι Έλληνες σκόπευαν να παγιδεύσουν τους Πέρσες, αφού τα υπόλοιπα ελληνικά πλοία στην Αττική θα ακολουθούσαν τους Πέρσες, καθώς αυτοί θα έμπαιναν στα Στενά της Εύβοιας από τα νότια[Σημείωση 1] - είτε θα παγίδευαν τους Πέρσες, καθώς αυτοί θα περνούσαν από το Αρτεμίσιο, έχοντας σκοπό να φθάσουν στην Άφυσσο. Με τον ένα ή τον άλλο τρόπο ήθελαν να δείξουν ότι θα έμεναν στο Αρτεμίσιο - ο Ηρόδοτος αναφέρει ότι θα ήταν καλή ευκαιρία για αυτούς να αξιολογήσουν τον περσικό στόλο. Οι Έλληνες περίμεναν μέχρι αργά το απόγευμα, για να μην εμπλακούν σε σοβαρή σύγκρουση και υποστούν βαριές απώλειες - αυτό το γεγονός σήμαινε την αρχή της ναυμαχίας.\nπλοίων Περιοχή Αριθμός\nΜικράς Ασίας 30 Κυκλάδες 17\nΜερικοί σύγχρονοι μελετητές έχουν δεχθεί αυτούς τους αριθμούς, λόγω του ότι οι αρχαίες πηγές είναι ασυνήθιστα συνεπείς όσον αφορά τους αριθμούς. Άλλοι μελετητές απορρίπτουν τον αριθμό αυτό, παραπέμποντας στον αριθμό των ελληνικών πλοίων στην Ιλιάδα, και πιστεύουν ότι οι Πέρσες διέθεταν εξακόσια πλοία.\nτων πλοίων Πόλη Αριθμός\nΟπούντιοι Λοκροί (7) Σύνολο 271 (9)\nΤο 482 π.Χ, ο Θεμιστοκλής έπεισε τους Αθηναίους να δημιουργήσουν ένα στόλο από τριήρεις, λέγοντας τους ότι πρόκειται να επιτεθεί στην Αίγινα - έχοντας υπόψη μια πιθανή σύγκρουση με τους Πέρσες. Η αρχηγία του στόλου, παρά τις προσπάθειες του Θεμιστοκλή, δόθηκε στον Σπαρτιάτη ναύαρχο Ευρυβιάδη.\nΚύρια λήμματα: Δεύτερη περσική εισβολή στην Ελλάδα και Ναυμαχία της Σαλαμίνας\nΟ Ηρόδοτος δεν αναφέρει ρητά άλλα πλοία. Δεδομένου ότι υπήρχαν εκατό πλοία περισσότερα στη Σαλαμίνα από ότι στο Αρτεμίσιο, ο Χόλλαντ υποθέτει ότι ο υπόλοιπος στόλος έμεινε κοντά στις ακτές της Αττικής.\n↑ 16,0 16,1 Holland, p47–55\n↑ 17,0 17,1 Holland, p203\n↑ Ηρόδοτος, Ερατώ 48\n↑ 22,0 22,1 Holland, pp178–179\n↑ 29,0 29,1 Holland, pp208–211\n↑ 30,0 30,1 Holland, pp213–214\n↑ Ηρόδοτος, Πολύμνια 35\n↑ Πλούταρχος, Θεμιστοκλής 4\n↑ Ηρόδοτος, Πολύμνια 172\n↑ Ηρόδοτος, Ουρανία 40\n↑ 44,0 44,1 44,2 Holland, p264–269\n↑ 45,0 45,1 Ηρόδοτος, Πολύμνια 179\n↑ 46,0 46,1 46,2 Ηρόδοτος, Πολύμνια 183\n↑ Ηρόδοτος, Πολύμνια 182\n↑ Lazenby, pp123–125\n↑ Ηρόδοτος, Πολύμνια 184\n↑ 50,0 50,1 Holland, pp271–273\n↑ 51,0 51,1 Ηρόδοτος, Πολύμνια 188\n↑ 52,0 52,1 52,2 52,3 52,4 52,5 Holland, pp276–281\n↑ Ηρόδοτος, Πολύμνια 192\n↑ Ηρόδοτος, Πολύμνια 193\n↑ Ηρόδοτος, Πολύμνια 194\n↑ 56,0 56,1 Ηρόδοτος, Ουρανία 4\n↑ Ηρόδοτος, Ουρανία 5\n↑ Ηρόδοτος, Ουρανία 8\n↑ Ηρόδοτος, Ουρανία 6\n↑ 60,0 60,1 Ηρόδοτος, Ουρανία 9\n↑ 61,0 61,1 61,2 61,3 61,4 61,5 Lazenby, pp128–130\n↑ 64,0 64,1 64,2 Ηρόδοτος, Πολύμνια 89\n↑ Ηρόδοτος, Πολύμνια 90\n↑ 66,0 66,1 Ηρόδοτος, Πολύμνια 91\n↑ 68,0 68,1 68,2 Ηρόδοτος, Πολύμνια 95\n↑ 69,0 69,1 Ηρόδοτος, Πολύμνια 93\n↑ Ηρόδοτος, Πολύμνια 92\n↑ 73,0 73,1 Lazenby, pp93–94\n↑ 76,00 76,01 76,02 76,03 76,04 76,05 76,06 76,07 76,08 76,09 76,10 76,11 76,12 Ηρόδοτος, Ουρανία 1\n↑ Holland, p221\n↑ Lazenby, p83\n↑ Διόδωρος Σικελιώτης, ΙΑ 59\n↑ 84,0 84,1 Lazenby, p125\n↑ 88,0 88,1 88,2 88,3 88,4 88,5 88,6 Lazenby, pp34–37\n↑ Ξενοφών, Α', κεφάλαιο 6, 31. Δείτε επίσης σημείωση 12 της αγγλικής μετάφρασης του κειμένου\n↑ Ηρόδοτος, Ουρανία 60\n↑ 91,0 91,1 91,2 Ηρόδοτος, Ουρανία 11\n↑ 92,0 92,1 Ηρόδοτος, Ουρανία 10\n↑ Ηρόδοτος, Ουρανία 12\n↑ 94,0 94,1 Ηρόδοτος, Ουρανία 13\n↑ 95,0 95,1 95,2 Ηρόδοτος, Ουρανία 14\n↑ 96,0 96,1 Ηρόδοτος, Ουρανία 15\n↑ Ηρόδοτος, Ουρανία 17\n↑ Ηρόδοτος, Ουρανία 19\n↑ 99,0 99,1 Ηρόδοτος, Ουρανία 21\n↑ 100,0 100,1 100,2 Ηρόδοτος, Ουρανία 23\n↑ Ηρόδοτος, Ουρανία 22\n↑ 106,0 106,1 106,2 Holland, pp338–341\n↑ 107,0 107,1 Πλούταρχος, Θεμιστοκλής 8\n↑ Holland, p294–295\n↑ Holland, p317\nΠλούταρχος, Βίοι Παράλληλοι - Θεμιστοκλής\nΚικέρων, Περι νόμων


Μη προνομιούχος: Κύριε "επιτυχημένε" έτσι όπως πάμε θα βάλουν βόμβα και μέσα στο βρακί μας\nΚύριε "επιτυχημένε" έτσι όπως πάμε θα βάλουν βόμβα και μέσα στο βρακί μας\nΕίναι πλέον εποτακτική ανάγκη να καταλάβει ο κύριος "επιτυχημένος" ότι έτσι όπως πάει το πράγμα, οι τρομοκράτες θα βάλουν βόμβα ακόμα και μέσα στο βρακί μας.\nΤι κι αν ο επιτυχημένος "εξάρθρωσε" τον ΕΑ;\nΤο αποτέλεσμα είναι συνεχόμενες βομβιστικές επιθέσεις όπου μπορεί να φανταστεί κανείς.\nΒέβαια ο "επιτυχημένος" δεν ανησυχεί. Τα μέτρα εναντίον της τρομοκρατίας που έχει λάβει αποδίδουν καρπούς, τους οποίους φυσικά μόνο αυτός βλέπει.\nΑπό τη στιγμή που δεν είχε την πολιτική ευθιξία να παραιτηθεί μετά τα όσα έχουν γίνει...\nαποτελεί κι αυτός άλλο ένα κακό παράδειγμα πολιτικού, που έχει αναγάγει την ανεπάρκεια σε καθημερινή πρακτική.\nΤο χειρότερο είναι ότι αν Θεός φυλάξει ο επόμενος στόχος των άνανδρων τρομοκρατών είναι τέτοιος που προκαλέσει λαϊκή αποδοχή τι θα γίνει;\nΈχει αναλογιστεί κανείς τι τραγικές συνέπειες μπορεί να υπάρξουν στην απευκταία περίπτωση που τα παλιοτόμαρα που σκοτώνουν αθώους ανθρώπους, αποκτήσουν λαϊκό έρεισμα;\nΟι καιροί που ζούμε είναι δύσκολοι από κάθε άποψη.\nΗ κυβέρνηση του ΠΑΣΟΚ με την ανελέητη και άδικη επιδρομή της στη μεσαία και χαμηλή τάξη έχει δημιουργήσει δυστυχώς το κατάλληλο έδαφος για την αποδοχή ακραίων πράξεων.\nΣτα ζητήματα της τρομοκρατίας, χρειάζεται ομόθυμη καταδίκη από όλους, αλλά και σοβαρότητα και αποτελεσματικότητα που ο "επιτυχημένος" φαίνεται ότι δε διαθέτει.\nΧρειάζεται νηφαλιότητα και κοινή μαζική καταδίκη της τρομοκρατίας, για να μη φτάσουμε στο σημείο να αντιμετωπίζουμε το τέρας που μόνοι μας δημιουργήσαμε.\nΑναρτήθηκε από Μη προνομιούχος στις 1:47 π.μ.


Holiday.gr - ΞΕΝΟΔΟΧΕΙΟ ALIKO LUXURY SUITES ΗΜΕΡΟΒΙΓΛΙ\nΕΛΛΑΔΑ / ΚΥΚΛΑΔΕΣ / ΣΑΝΤΟΡΙΝΗ / ΗΜΕΡΟΒΙΓΛΙ / ALIKO LUXURY SUITES\nΤηλ : +30 22860 28866\nΤο Aliko Luxury Suites βρίσκεται στο γραφικό χωριό Ημεροβίγλι και προσφέρει πανοραμική θέα στην Καλντέρα και το Αιγαίο Πέλαγος. Οι μινιμαλιστικές σουίτες έχουν διακόσμηση με σεβασμό στην τοπική αρχιτεκτονική και επιπλωμένο μπαλκόνι με θερμαινόμενο υδρομασάζ.\nΌλες οι ευρύχωρες σουίτες διαθέτουν χαλαρωτικό εσωτερικό με πολυτελή κλινοσκεπάσματα, προϊόντα περιποίησης Molton Brown και επιλογή μαξιλαριού. Περιλαμβάνουν τηλεόραση επίπεδης οθόνης με καλωδιακά κανάλια, DVD player και i-pad ή φορητό υπολογιστή με δωρεάν Wi-Fi. Προσφέρουν ψυγείο και καφετιέρα, ενώ ορισμένες μονάδες έχουν επίσης μπανιέρα-υδρομασάζ.\nΤο προσωπικό του Aliko Luxury Suites μπορεί να κανονίσει περιποιήσεις μασάζ ή υπηρεσία φύλαξης παιδιών κατόπιν αιτήματος. Σε απόσταση 2χλμ., στην πολυσύχναστη πόλη των Φηρών, υπάρχουν μπαρ, ταβέρνες και καταστήματα. Η παραλία του Μονόλιθου είναι προσβάσιμη σε 8χλμ., ενώ το λιμάνι του Αθηνιού και το διεθνές αεροδρόμιο της Σαντορίνης βρίσκονται 10χλμ. μακριά.\nALIKO LUXURY SUITES ΦΩΤΟΓΡΑΦΙΕΣ (Κάντε κλικ στις φωτογραφίες για να μεγαλώσουν)\nΕίστε ιδιοκτήτης ή διευθυντής στο ALIKO LUXURY SUITES; Εγγραφείτε τώρα για δωρεάν εργαλεία, που μπορείτε να χρησιμοποιήσετε για να βελτιώσετε την καταχώρησή σας και να συνδέσετε την ιστοσελίδα σας και το σύστημα κρατήσεών σας.